Michael Uhrmann
Michael Uhrmann je nekadašnji njemački skijaš-skakač. U Svjetskom kupu takmičio se od 1995. do 2011. Nastupio je na dvama Olimpijskim igrama i osvojio zlatnu medalju u ekipnim skokovima na velikoj skakaonici u Salt Lake Cityju 2002. Sa svjetskih prvenstava ima 4 ekipne medalje (1 zlatnu, 1 srebrnu i 2 bronzane) te još 1 ekipnu bronzanu sa Svjetskog prvenstva u ski-letovima 2006, održanog u Bad Mitterndorfu na letaonici Kulm. Vlasnik je rekorda skakaonice u Klingenthalu (146,5 m, 2011).